Мая бібліятэка  
*Міхась Пазнякоў*

Я ніколі не сумую —

Моцна з кнігамі сябрую.

Рады вам я пахваліцца,

Што ў мяне іх тры паліцы.

Ёсць Купала, Багдановіч,

Колас, Цётка, Броўка побач,

Караткевіч, Маўр, Лынькоў,

Пушкін, Прышвін, Міхалкоў.

Ёсць Маршак, Біянкі, Волкаў,

Ліндгрэн, Твен, Радары, Толкін.

Ёсць і казкі ўсіх народаў,

Ёсць фантастыка, прыгоды.

На паліцах кніг палова

Пазнавальна-навуковых.

I калі часінку маю —

3 асалодаю чытаю,

I сярод сяброў маіх

Шмат герояў гэтых кніг.

Дзень надарыцца няўдачны —

Не бядую і не плачу,

Супакой мой не ў аптэцы,

А ў маёй бібліятэцы.